Temeljem Odluke župana Istarske županije, KLASA: 402-08/26-01/1, URBROJ: 2163-08-01/10-26-1  i članka 3. Pravilnika o dodjeli kapitalnih potpora jedinicama lokalne samouprave u cilju ravnomjernog razvitka na području Istarske županije („Službene novine Istarske županije“, broj 10/24, 39/24 i 19/26), Upravni odjel za održivi razvoj objavljuje

J A V N I   P O Z I V

za dodjelu kapitalnih potpora jedinicama lokalne samouprave u cilju poticanja ravnomjernog razvitka na području Istarske županije za 2026. godinu
1. UVOD

U Proračunu Istarske županije za 2026. godinu, razdjel 004 - Upravni odjel za održivi razvoj, na poziciji R0149, planirana su sredstva namijenjena za dodjelu kapitalnih potpora jedinicama lokalne samouprave u ukupnom iznosu od 400.000,00 €.
2. UVJETI PRIJAVE

         
Pravo na podnošenje prijava imaju jedinice lokalne samouprave s područja Istarske županije. 
           Na ovaj Javni poziv ne mogu se prijaviti projekti u cilju poticanja ravnomjernog razvitka koji su sufinancirani iz proračunskih razdjela drugih upravnih tijela Istarske županije u tekućoj godini.


Projekti vrijednosti do 35.00.000,00 € ne moraju biti sufinancirani od strane jedinica lokalne samouprave. Oni iznad te vrijednosti moraju biti sufinancirani od strane jedinica lokalne samouprave sa najmanje 50% sredstava.

Jedinice lokalne samouprave mogu godišnje ostvariti samo jednom pravo na korištenje sredstava za sufinanciranje programa/projekata ravnomjernog razvitka.

          Jedinice lokalne samouprave sa općim (izvornim) proračunskim prihodima višim od 1.485.000,00 € u prethodnoj godini koja prethodi raspisivanju javnog poziva nisu prihvatljivi prijavitelji.

3. PRIHVATLJIVE I NEPRIHVATLJIVE AKTIVNOSTI I TROŠKOVI

Prihvatljivi su troškovi koji su nastali od 1.1.2026. godine do 31.12.2026. godine za građevinsko-obrtničke radove.
Porez na dodanu vrijednost nije prihvatljivi trošak u dijelu u kojem ga prijavitelj može koristiti kao pretporez u smislu zakona kojim se uređuje porez na dodanu vrijednost.
4. SADRŽAJ PRIJAVE 

Prijava projekta provodi se ispunjavanjem sadržaja i dostavom Obrasca za prijavu  i pripadajućih izjava koji se preuzimaju na službenoj internet stranici Istarske županije www.istra-istria.hr.

Obrazac za prijavu mora biti ispunjen, potpisan i ovjeren uz prateće priloge sukladno Pravilniku o dodjeli kapitalnih potpora jedinicama lokalne samouprave u cilju poticanja ravnomjernog razvitka na području Istarske županije koji je dostupan na internet stranici Istarske županije www.istra-istria.hr.

Obrasci za preuzimanje: 

a) Prilog 1- Obrazac za prijavu 

b) Prilog 2 - Izjava prijavitelja o istinitosti i točnosti podataka

c) Prilog 3 - Izjava prijavitelja o izvorima sufinanciranja

d) Prilog 4 - Izjava prijavitelja o opravdanosti troška PDV-a
5. NAČIN PRIJAVE


Prijave se mogu dostaviti isključivo poštom preporučeno na adresu:

ISTARSKA ŽUPANIJA

Upravni odjel za održivi razvoj
Odsjek za pomorstvo, promet i infrastrukturu

"Prijava na Javni poziv za dodjelu kapitalnih potpora jedinicama lokalne samouprave u cilju poticanja ravnomjernog razvitka 
na području Istarske županije"

M.B. Rašana 2/4,  52 000  Pazin
6. ROK ZA PODNOŠENJE PRIJAVA, OBAVJEŠTAVANJE PRIJAVITELJA, SKLAPANJE UGOVORA
Javni poziv je otvoren 30 dana. 

Rok za podnošenje prijava počinje teći danom objave, odnosno od 24. kolovoza 2026. do 23. rujna 2026.
Nepotpune prijave i prijave zaprimljene nakon 23. rujna 2026. godine neće se razmatrati.

O rezultatima javnog poziva prijavitelji će biti obaviješteni najkasnije do 09. listopada 2026. godine. 


Nakon donošenja Odluke o odabiru, Istarska županija zaključiti će ugovor o sufinanciranju s odabranim prijaviteljima kojim se utvrđuju međusobna prava i obveze.
Rok za podnošenje zahtjeva za isplatu sredstava za izvršene radove je 4. prosinac 2026. godine.

Sve dodatne informacije mogu se dobiti telefonom na broj 052 352-189.            

7. NAČIN OBJAVE INFORMACIJA

Sve obavijesti i promjene vezane uz Javni poziv bit će objavljene na službenoj    internet stranici Istarske županije.

